
Parlamentul României

Camera Deputaţilor

Comisia pentru apărare, ordine                                                                                                                   Bucureşti, 12.02.2008                                                                                                           
publică şi siguranţă naţională                                                                                                                      P.L.X 3/2008                                                                                                                    
Nr.32/122/2008
RAPORT 

asupra proiectul de Lege privind  aprobarea Ordonanţei de urgenţă a Guvernului nr.158/2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază

1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.158/2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază, trimis cu adresa nr. Pl.x. 3 din 4 februarie 2008  şi înregistrat cu nr.32/122 din 06.02.2008.
Consiliul Legislativ, cu nr. 1773/19.12.2007, a avizat favorabil iniţiativa legislativă, cu observaţii şi propuneri.

Consiliul Suprem de Apărare a Ţării, cu nr. 173 din 20.12.2007 a avizat proiectul ordonanţei de urgenţă, în forma prezentată de Guvern.
Proiectul de lege are ca obiect aprobarea Ordonanţei de urgenţă a Guvernului nr.158/2007, în sensul legiferării dreptului Serviciului de Protecţie şi Pază de a încheia tratate la nivel departamental şi înţelegeri tehnice cu organisme internaţionale, în domeniul cooperării pe linia pazei, securităţii şi pregătirii personalului.

2. Proiectul de lege face parte din categoria legilor organice şi se adoptă în conformitate cu art. 118 alin. (2) şi (3) din Constituţia României, republicată.
3. La dezbaterea proiectului de lege a participat în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul col. Nuţu Dorel Marian, şeful Oficiului juridic din cadrul Serviciului de Protecţie şi Pază. 
4. La lucrări au fost prezenţi 23 deputaţi din totalul de 25 membri ai Comisiei. 

    Raportul comisiei a fost adoptat cu unanimitate de voturi. 
5. Potrivit prevederilor art. 75 din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 12 februarie 2008, Comisia propune adoptarea cu modificări a proiectului de lege.
I.  Amendament admis:
	Nr. crt.
	Text lege de aprobare
	Text adoptat de comisie 

(autorul amendamentului )
	Motivarea amendamentelor

	0
	1
	2
	3

	1.
	LEGE

privind aprobarea Ordonanţei de urgenţă a Guvernului nr.158/2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază
	Text nemodificat
	

	2.
	Articol unic. – Se aprobă Ordonanţa de urgenţă Guvernului nr.158/2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază

	Articolul unic al legii se modifică şi va avea următorul cuprins:

„Articol unic. – Se aprobă Ordonanţa de urgenţă a Guvernului nr. 158 din 19 decembrie 2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază, publicată în Monitorul Oficial al României, Partea I,  nr.885 din 27 decembrie 2007”.
(Autor: Comisia) 

	Pentru respectarea normelor de tehnică legislativă.


Vicepreşedinte, 

Marian Săniuţă

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege privind  aprobarea Ordonanţei de urgenţă a Guvernului nr.158/2007 pentru modificarea şi completarea Legii nr.191/1998 privind organizarea şi funcţionarea Serviciului de Protecţie şi Pază, trimis cu adresa nr. Pl.x. 3 din 4 februarie 2008 şi înregistrat cu nr.32/122 din 06.02.2008. 


În raport cu obiectul şi conţinutul acesteia, proiectul de lege face parte din categoria legilor organice.

Vicepreşedinte, 
Marian Săniuţă 

